## Odluka o koncesiji pomorskog dobra u svrhu gospodarskog korištenja luke posebne namjene - industrijske luke Mlaka

### NN 35/2001 (19.4.2001.), Odluka o koncesiji pomorskog dobra u svrhu gospodarskog korištenja luke posebne namjene - industrijske luke Mlaka

# VLADA REPUBLIKE HRVATSKE

if !supportEmptyParas endif

610

Na teme­lju članka 28. stavka 3. Zakona o morskim lukama (»Narodne
novine«,  br. 108/95 i 97/2000) Vlada
Republike Hrvatske je na sjednici održanoj 12. trav­nja 2001. godine, donijela

## ODLUKU

### O KONCESIJI POMORSKOG DOBRA U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – INDUSTRIJSKE LUKE MLAKA

I.

Na teme­lju prijave u skladu sa člankom 65. Zakona o morskim lukama
(»Narodne novine«, broj 108/95) i miš­lje­nja Stručnog tijela za ocjenu
koncesija osnovanog sukladno članku 63. stavku 2. Pomorskog zakonika, Vlada
Republike Hrvatske (u da­lj­njem tekstu: Davate­lj koncesije) daje društvu INA
– Industriji nafte d.d., Zagreb (u da­lj­njem tekstu: Ovlaštenik), ovlašte­nje
za gospodarsko korište­nje luke posebne namjene – industrijske luke Mlaka.

Granicu luke posebne namjene – industrijske luke Mlaka na dijelu k. o.
Zamet, čini poligon točaka od 1 do 10, od če­ga se na kopnenu granicu luke
posebne namjene – industrijske luke Mlaka odnose točke od 1 do 8, dok se na
morsku granicu luke posebne namjene – industrijske luke Mlaka, zajedno s točkama
1 i 8, koje se nalaze na morskoj obali, odnose točke 9 i 10, sve kako je i označeno
u grafičkom prilogu.

Koordinate točaka iskazane su u metrima u Gauss-Krugerovoj projekciji:

if !supportEmptyParas endif

|  |  |  |
| --- | --- | --- |
| Br. točke | Y | X |
| 1 | 5454401.527 | 5021106.033 |
| 2 | 5454394.246 | 5021109.301 |
| 3 | 5454428.752 | 5021183.597 |
| 4 | 5454245.443 | 5021281.036 |
| 5 | 5454242.349 | 5021259.145 |
| 6 | 5454247.254 | 5021256.852 |
| 7 | 5454184.301 | 5021250.772 |
| 8 | 5454180.158 | 5021244.158 |
| 9 | 5454097.553 | 5021094.888 |
| 10 | 5454363.142 | 5021025.839 |

if !supportEmptyParas endif

Navedeno kopneno područje
pomorskog dobra obuhvaća površinu od 8.261 m2. Morski prostor ukupne
je površine 41.025 m2, a što je označeno na kopiji katastarskog
plana k. o. Zamet, broj lista plana 49 i 50, u mjerilu 1:1000 i koji čini
sastavni dio ove Odluke kao Prilog 1, a ne objav­ljuje se u »Narodnim
novinama«.

II.

Koncesija se daje u svrhu gospodarskog korište­nja luke posebne namjene
– industrijske luke Mlaka i objekata navedenih u Prilogu 2, koji čini sastavni
dio ove Odluke, a ne objav­ljuje se u »Narodnim novinama«.

Ovlaštenik se obvezuje da pomorsko dobro koje ovom Odlukom dobija na
upotrebu i gospodarsko korište­nje, koristi za svoje posebne potrebe.

III.

Ovlaštenik je dužan gospodarski koristiti luku u skladu s hrvatskim
zakonima i podzakonskim aktima, te je dužan za svaku eventualnu grad­nju ili
rekonstrukciju na lučkom području u redovnoj proceduri ishoditi suglasnost
Davate­lja koncesije, te lokacijsku i građevinsku dozvolu.

IV.

Davate­lj koncesije daje Ovlašteniku na korište­nje pomorsko dobro
navedeno u točki I. ove Odluke, na vremensko razdob­lje od 10 godina, računajući
od dana sklapa­nja Ugovora o koncesiji pomorskog dobra.

V.

Za korište­nje pomorskog dobra navedenog u točki I. ove Odluke, Ovlaštenik
se obvezuje da će uredno plaćati Davate­lju koncesije godiš­nju naknadu.

Godiš­nja naknada koju Ovlaštenik plaća za korište­nje pomorskog dobra
sastoji se iz dva dijela:

a) stalni dio u iznosu od 0,50 kuna po m2 zauzete površine
pomorskog dobra godiš­nje;

b) promje­njivi dio naknade u iznosu od 2,30 kune po toni pretovarenog
tereta.

Navedena naknada plaća se na s­ljedeći način:

– stalni dio naknade plaća se od trenutka zak­ljučiva­nja Ugovora o
koncesiji, u roku od 45 dana i to uvijek za tekuću godinu unaprijed do 1. ožujka,
a za godinu u kojoj je dana koncesija i za godinu u kojoj koncesija ističe,
razmjerno preostalim mjesecima korište­nja;

– promje­njivi dio naknade plaća se u dva obroka i to prema pretovaru u
prvih šest mjeseci do 1. rujna, a za ostvareni pretovar drugih šest mjeseci do
1. ožujka u narednoj godini.

VI.

Na teme­lju ove Odluke ovlašćuje se ministar pomorstva, prometa i veza
da sklopi Ugovor o koncesiji pomorskog dobra iz točke I. ove Odluke, kojim će
se deta­ljno urediti ovlašte­nja Davate­lja koncesije, te prava i obveze Ovlaštenika,
posebice u odnosu na sigurnost plovidbe, osigura­nje luke, održava­nje i zaštitu
luke.

VII.

Obvezuje se Ovlaštenik da, sukladno članku 6. i članku 7. stavku 1.
Pravilnika o evidenciji i obi­lježava­nju pojasa pomorskog dobra (»Narodne
novine«, broj 7/98), dostavi Povjerenstvu za granice nadležne županije, u roku
od 4 mjeseca od dana donoše­nja ove Odluke, izrađeni geodetski elaborat, radi
razgraniče­nja pomorskog dobra i/ili dovođe­nja u sklad katastra zem­ljišta
i/ili zem­ljišnih k­njiga sa stvarnim sta­njem na terenu.

Ako Ovlaštenik u roku od 45 dana od dana donoše­nja ove Odluke ne potpiše
Ugovor o koncesiji pomorskog dobra, gubi sva prava određena ovom Odlukom.

VIII.

Ova Odluka stupa na snagu danom donoše­nja, a objavit će se u »Narodnim
novinama«.

Klasa: 934-01/01-01/03
Urbroj: 5030116-01-1
Zagreb, 12. trav­nja 2001.

Potpredsjednik,
zamjenik predsjednika **dr. sc. Goran Granić,** v. r.

if !supportEmptyParas endif

Odluka, NN 35/2001-610